CELEX: 32015D1199
Language: fi
Date: 2015-07-17 00:00:00
Title: Komission täytäntöönpanopäätös (EU) 2015/1199, annettu 17 päivänä heinäkuuta 2015, Bosnia ja Hertsegovinan tunnustamisesta vapaaksi Clavibacter michiganensis ssp. sepedonicus (Spieckerman et Kotthoff) Davis et al. -organismista (tiedoksiannettu numerolla C(2015) 4838)

22.7.2015   
            
            
               FI
            
            
               Euroopan unionin virallinen lehti
            
            
               L 194/42
            
         KOMISSION TÄYTÄNTÖÖNPANOPÄÄTÖS (EU) 2015/1199,
   annettu 17 päivänä heinäkuuta 2015,
   Bosnia ja Hertsegovinan tunnustamisesta vapaaksi Clavibacter michiganensis ssp. sepedonicus (Spieckerman et Kotthoff) Davis et al. -organismista
   
      
         (tiedoksiannettu numerolla C(2015) 4838)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen liitteessä III olevan A osan 12 kohdan,
   sekä katsoo seuraavaa:
   
               (1)
            
            
               Direktiivin 2000/29/EY liitteessä III olevan A osan 12 kohdassa säädetään, että unioniin ei saa tuoda suvun Solanum L. lajien ja niiden hybridien mukuloita, lukuun ottamatta kyseisen A osan 10 ja 11 kohdassa tarkoitettuja mukuloita, joihin kuuluvat Solanum tuberosum L. -mukulat, jotka ovat peräisin kolmansista maista. Kieltoa ei sovelleta eurooppalaisiin kolmansiin maihin, jotka on tunnustettu vapaiksi Clavibacter michiganensis ssp. sepedonicus (Spieckermann et Kotthoff) Davis et al. -kasvintuhoojasta, jäljempänä ’organismi’.
            
         
               (2)
            
            
               Vuosina 2011, 2012 ja 2013 tehtyihin tutkimuskampanjoihin liittyvien tietojen ja Bosnia ja Hertsegovinan toimittaman vuonna 2014 tehtyyn tutkimuskampanjaan liittyvän raportin sekä elintarvike- ja eläinlääkintätoimiston maaliskuussa ja huhtikuussa 2014 kyseisessä maassa tekemän tarkastuskäynnin aikana kerättyjen tietojen perusteella vaikuttaa siltä, että organismia ei esiinny Bosnia ja Hertsegovinassa ja että maa on toteuttanut riittäviä jatkotoimia elintarvike- ja eläinlääkintätoimiston tarkastuskäynnin loppuraportin suositusten johdosta.
            
         
               (3)
            
            
               Näin ollen on aiheellista tunnustaa Bosnia ja Hertsegovina vapaaksi kyseisestä organismista.
            
         
               (4)
            
            
               Tämä päätös ei estä tekemästä myöhemmin havaintoja, joista voi käydä ilmi, että organismia esiintyy Bosnia ja Hertsegovinassa.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tunnustaminen
   Tunnustetaan Bosnia ja Hertsegovina vapaaksi Clavibacter michiganensis ssp. sepedonicus (Spieckerman et Kotthoff) Davis et al. -organismista, jäljempänä ’organismi’.
   2 artikla
   Tietopyyntö
   Komissio pyytää Bosnia ja Hertsegovinaa toimittamaan vuosittain tarvittavat tiedot, joiden perusteella voidaan varmistaa, että Bosnia ja Hertsegovina on yhä vapaa kyseisestä organismista.
   3 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 17 päivänä heinäkuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.